ઈન્ડોનેશિયામાં ચાલી રહેલ 18 માં એશિયન ગેમ્સનો 9 માં દિવસ ભારત માટે સુખદ શરૂઆત લઈને નથી આવ્યો. વાસ્તવમાં આજની શરૂઆતમાં પહેલેથી માનવામાં આવી રહ્યુ હતુ કે ભારતની સ્ટાર શટલર સાયના નહેવાલ સેમીફાઈલનમાં સરળતાથી જીતીને ભારતને ફાઈનલમાં ગોલ્ડ અપાવશે પરંતુ તે લોકોની અપેક્ષાઓ પર ખરી ઉતરી નહિ અને મુકાબલામાં હાર સાથે બ્રોન્ઝથી સંતોષ કરવો પડ્યો. જો કે ભારતની સ્ટાર શટલર પી વી સિંધુએ કોઈને કોઈને નિરાશ કર્યા નથી અને વર્લ્ડની બીજા નંબરની ખેલાડી જાપાનની યામાગુચીને સંઘર્ષપૂર્ણ મુકાબલામાં 21-17, 15-21, 21-10 થી હરાવી દીધી હતી. આ સાથે સિંધુ એશિયન ગેમ્સના ફાઈનલમાં પહોંચનાર પહેલી ભારતીય ખેલાડી પણ બની ગઈ છે.